કોફીના બહાને હવે ઓફીસ પછીનો સમય પણ તેઓ સાથે ગાળતા થયાં હતાં, અંગત જીવનમાં પણ જાણે આસ્થા સાથે તેને ગમવા લાગ્યું હતું, તેઓ બેધડક એકબીજા ને કોઈપણ વાત કરી શકતા, તે આસ્થાને પોતાની લખેલી શાયરીઓ સંભળાવતો અને આસ્થા તેના વખાણ કરતા થાકતી નહીંં, ધીમે ધીમે અનિમેષની વાર્તાઓના સ્ત્રી પાત્રોની સુંદરતાના વર્ણનમાં પણ જાણે આસ્થાની જ ઝાંખી થતી, આસ્થા પણ તેનું દરેક લખાણ ધ્યાનપૂર્વક વાંચતી, અને કાયમ કહેતી, “હું તારી વાર્તાઓની સૌથી મોટી ચાહક છું. . ”